- Mihai Stoica a "luat foc", după ce a auzit declaraţia unui jucător de la Rapid
- Ce a declarat MM
Mihai Stoica a "luat foc", după ce a auzit declaraţia unui jucător de la Rapid. MM l-a taxat pe Paul Iacob, cel care a marcat un gol în poarta FCSB-ului, declarând că acesta a fost "obraznic", iar toate ironiile se vor întoarce, la un moment dat.
Rapid a umilit-o pe FCSB cu scorul de 4-0. Giuleştenii au făcut show pe Arena Naţională, iar după înjumătăţirea punctelor, se află la patru puncte distanţă de roş-albaştri.
Mihai Stoica "a luat foc" după ce a auzit declaraţia unui jucător de la Rapid
Paul Iacob a declarat că la golul pe care l-a marcat în poarta FCSB-ului, Ovidiu Popescu şi Mihai Lixandru nu au făcut un marcaj corect. După aceste declaraţii, a venit şi replica lui Mihai Stoica. Acesta a transmis că fundaşul a fost obraznic, însă victoria categorică înregistrată de Rapid îi permite acest fapt.
De asemenea, MM a analizat şi golul încasat de Ştefan Târnovanu, de la Paul Iacob, fiind de părere că faza nu este una reuşită pentru portarul roş-albaştrilor.
"E puțină obrăznicie. Dar ce să facem? Când câștigă cu 4-0 și el marchează din nou, își permite. Se vor întoarce toate. La lovitură liberă nu poți să faci marcaj. Ar trebui să o știe Iacob, dar probabil o să îl învețe.
Târnovanu vrea să iasă, se răzgândește și este pe retragere. Clar că nu se vede bine pentru el cum interpretează faza. E complicat să iasă, nu cred că mingea ajunge în cadrul porții. Când din partea dreapta se execută cu piciorul drept, mingea fuge de portar", a declarat Mihai Stoica, conform orangesport.ro.
Discursul lui Mihai Stoica, după umilinţa din derby
Discursul lui Mihai Stoica, după umilinţa din derby. Rapid şi-a umilit rivala în faţa a peste 40 de mii de fani şi a relansat lupta la titlu. Mihai Stoica a recunoscut că scorul nu este unul aspru.
"Am început bine meciul. Am jucat bine doar după gol până la pauză. Nu am mai ieșit de la cabine. Singura veste bună e ca se înjumătățesc punctele de astăzi, ca să facem o glumă amară. Era mai rău dacă se întâmpla în play-off. N-am fost bine astăzi. Dar toți băieții care n-au fost bine astăzi, au fost buni pe durata sezonului regular. Intrăm de pe primul loc în play-off!
Eu am un singur regret imens, faptul că au asistat aproape 10.000 de suporteri în peluză la o înfrângere de dimensiunile astea. Scorul nici nu e prea aspru! Chiar reflectă realitatea din partea a doua a meciului.
Nu știu de ce am intrat atât de rău în partea a doua a jocului. Pentru mine e un mister. Nu acuz, nu am făcut asta niciodată. Suntem pe primul loc, avem 4,5 puncte avans. Ne bate Rapidul pe unde ne prinde, ce să mai zicem?
Putem transforma înfrângerea asta umilitoare într-un avantaj. Dacă nu reușim asta, înseamnă că pierdem vremea. Și noi, și ceilalți! Au mers Krasniqi și Rrahmani astăzi. De la Rapid, cam toți au mers. Se întâmplă, există și meciuri de acest gen", a spus Mihai Stoica la primasport.ro.